Télé Liban

Télé Liban (בערבית: تلفزيون لبنان; ידוע גם בקיצור TL) הוא ערוץ הטלוויזיה הציבורית הלבנוני הראשון, בבעלות ממשלת לבנון. במתכונתו הנוכחית הוא נוסד כתוצאה ממיזוג של ערוץ טלוויזיה המנוהל באופן פרטי Compagnie Libanaise de Télévision הידוע בקיצור CLT (ערוצים 7 ו-9) ו-Télé-Orient (ערוצים 5 ו-11). רשת TL היא החברה הלבנונית הנוכחית באיגוד השידור האירופי<ref name=TL></ref>, ואיגוד השידור של מדינות ערב (ASBU).

==היסטוריה==
שורשיו של הערוץ באוגוסט 1956 בהחלטת ממשלת לבנון להעניק לאנשי העסקים ויסאם איזדין ואלכס מופארג' רישיון לקיים שידורי טלוויזיה מקומית, ולחברה הפרטית בשם החברה הלבנונית לטלוויזיה (בצרפתית: Compannie Libanaise de Télévision; בערבית: شركة التلفزيون اللبنانية). שידרה תוכניות לראשונה ב-28 במאי 1959, מה שהפך אותה לא רק לתחנת הטלוויזיה הראשונה בלבנון אלא גם לתחנת הטלוויזיה השלישית בעולם הערבי אחרי הקמתן של הטלוויזיה העיראקית והטלוויזיה האלג׳ירית אשר הוקמו בשנת 1956.<ref name="Annahar"></ref> התחנה הושקה רשמית על ידי הגנרל סלימאן נופאל בסיוע צרפת<ref name=TL/><ref name=sk></ref>. שידורי צבע החלו ב-21 באוקטובר 1967, בטכנולוגיית SECAM הצרפתית, לעשרה מכשירי טלוויזיה בסך הכל. CLT נתמכה על ידי סופירד, שבתורה הייתה קשורה למפתחי המערכת.<ref></ref>

===Télé-Orient===
התחנה נותר ערוץ הטלוויזיה היחיד של לבנון עד שערוץ Télé-Orient (בשמה המלא: Television of Lebanon and the Orient; בערבית: تلفزيون لبنان والمشرق) קיבל רישיון משלו ביולי 1961<ref name="Annahar"/> והחל לפעול מחזמיה, פרבר של ביירות.<ref>Harb, Zahera. Channels of Resistance in Lebanon: Liberation Propaganda, Hezbollah and the Media, I.B.Tauris (15 April 2011), page 98</ref> לרשת היו תוכניות זהות בשני ערוצי השידור שלו 5 ו-11.

===תור הזהב===
לאורך שנות ה-60 ועד שנות ה-70, Télé Liban סיפקה תכנים מקומיים ומקוריים וכן יבוא מצרפת ומארצות הברית.<ref name="Kraidy. Marwan M. 2005, page 123">Kraidy. Marwan M.Hybridity, or the Cultural Logic of Globalization, Pearson Longman, Temple University, 2005, page 123</ref> מה שמייחד את Télé Liban באזור היה יצירת תוכן חדשני עבור מדינה פלורליסטית כמו לבנון.<ref name="Kraidy. Marwan M. 2005, page 123"/>

לתחנה היו שני ערוצים, ערוץ 7 בערבית ובעיקר ערוץ 9 בעל אוריינטציה צרפתית עם תוכניות טלוויזיה מקומיות וצרפתיות נפרדות.

===תקופת מלחמת האזרחים===
במהלך מלחמת האזרחים בלבנון, שתי תחנות הטלוויזיה הפרטיות במדינה נשלטו על ידי מיליציות, הערוצים 7 ו-9 מבוססי CLT הממוקמים במערב ביירות נשלטו על ידי האגף השמאלי והמיליציות המוסלמיות וערוצים 5 ו-11 של תחנות Télé-Orient חזמיה בפרברים הנוצריים של מזרח ביירות על ידי מיליציות נוצריות מהימין. שתי התחנות התאפיינו בהצגת סיקור מוטה על פי הצדדים השולטים בתחנה.

שתי תחנות פיראטיות ללא רישיון, "תאגיד השידור הלבנוני" הנוצרי הימני (LBC) ו"הטלוויזיה של לבנון הערבית" השמאלנית המוסלמית המנוהלת על ידי המיליציה הסונית המוסלמית מוראביטון הושקו במקביל לתחנות הקיימות.

ב-1976 נכנס לתפקיד נשיא לבנון המרוני אליאס סרכיס ופעל להקמת כלי תקשורת מאוחד שיקדם את סדר היום שלו של שלום ואחדות.<ref name="Harb, Zahera 2011 page 97">Harb, Zahera. Channels of Resistance in Lebanon: Liberation Propaganda, Hezbollah and the Media, I.B.Tauris (15 April 2011), page 97</ref> שתי התחנות בבעלות פרטית, CLT ו-Télé Orient, והחברות הבנות שלהן הסכימו להתמזג בעסקה שבה מחצית מהמניות היו בבעלות ממשלת לבנון.<ref>Harb, Zahera. Channel of Resistance in Lebanon: Liberation Propaganda, page 97</ref> צו החקיקה מס' 100 פורסם בעיתון הלאומי ב-7 ביולי 1977, והפך את המיזוג לרשמי<ref name="Harb, Zahera 2011 page 97"/>.

התחנות היריבות הפרטיות CLT ו-Télé-Orient נרכשו מאוחר יותר על ידי ממשלת לבנון והחברה הממוזגת הפכה לתחנת טלוויזיה ציבורית והשם שונה ל-Télé Liban.

===התקופה שלאחר המלחמה===
כשהסתיימה מלחמת האזרחים, הוסר המונופול של Télé Liban במסגרת חוק התקשורת האודיו-ויזואלית משנת 1994, והתחנה מצאה את עצמה לראשונה מתמודדת עם תחרות אדירה.<ref>Sakr, Naomi. Arab Television Today, I. B. Tauris & Co. Ltd., London 2007, page 34</ref> תחנות טלוויזיה אחרות עם תוכניות חדשניות יותר, כמו תאגיד השידור הלבנוני הבינלאומי, עקפו את הקהל של Télé Liban בשנות ה-90.<ref>Rugh, William A. Arab Mass Media: Newspapers, Radio, and Television in Arab Politics, Praeger Publishers, Westpport, CT, 2004, page 203</ref>

רפיק אל-חרירי קנה את מניות המגזר הפרטי של Télé Liban חודשים לפני שהפך לראש ממשלה ב-1992 ומינה את פואד נעים ליושב ראש, ששידש במהירות את התחנה.<ref>Harb, Zahera. Channels of Resistance in Lebanon: Liberation Propaganda, Hezbollah and the Media, I.B.Tauris (15 April 2011), page 102</ref> עם זאת, הממשלה רכשה בחזרה את כל המניות מהמגזר הפרטי בשנת 1994.<ref>Harb, Zahera. Channels of Resistance in Lebanon: Liberation Propaganda, Hezbollah and the Media, I.B.Tauris (15 April 2011), page 103</ref>

שפע התחנות הקרקעיות והלוויין הפרטיות הזמינות בשוק הטלוויזיה הלבנוני בא על חשבון Télé Liban, שמאז סוף שנות ה-90 נמצאת בדעיכה מתמשכת.<ref name="Kraidy. Marwan M. 2005, page 123"/>

בינואר 2015, הושק פרויקט פיילוט של שידור טלוויזיה דיגיטלי קרקעי מאתרי שידור של Télé Liban.<ref></ref>

==הערות שוליים==

==קישורים חיצוניים==

Télé Liban
קטגוריה:לבנון: תקשורת
קטגוריה:ערוצי חדשות
קטגוריה:אמצעי תקשורת בבעלות ממשלתית